Kabudan

Kabudan, også skrevet Kaboodan, (), aserbajdsjansk: Qoyundağı adası) er den største øya i Urmiasjøen i Iran.
Øya ligger i den sørøstlige delen av innsjøen, 85 kilometer sørøst for Tabriz og 50 kilometer sørvest for Urmia, og er administrativt en del av provinsen Øst-Aserbajdsjan. Øya er ubebodd, den er 9 kilometer lang og 4 kilometer bred med et samlet areal på  hektar.  

Kabudan har et kupert terreng, hvor den høyeste toppen har en høyde på  meter over havet, og en steppevegetasjon med spredte eike- og pistasjtrær med nesten femti ulike plantearter. 
Øya er tilholdssted for en rekke fuglearter samt for de truede artene iransk dåhjort og armensk villsau, som ble utplassert der i 1895 og 1905. Plante- og dyrelivet på Kabudan er sterkt truet som følge av den pågående uttørkingen av Urmiasjøen. Øya er en del av et ramsarområde, en nasjonalpark og et biosfærereservat som omfatter hele Urmiasjøen.

Referanser 

Øyer i Iran